लाहौर. पाकिस्तान के पंजाब प्रांत की विधानसभा में पहली बार एक सिख सदस्य को नामांकित किया गया है। सरदार रमेश सिंह अरोरा ने नई विधानसभा के पहले सत्र में शनिवार को 340 अन्य सदस्यों के साथ शपथ ली। पाकिस्तान की आजादी के बाद सिख समुदाय के सदस्य के विधायक बनने का यह पहला मौका है।
लाहौर के पास नारोवाल के रहने वाले अरोरा पाकिस्तान गुरुद्वारा प्रबंधक कमेटी से जुड़े हैं। वह अल्पसंख्यक के लिए आरक्षित सीट पर नामांकित हुए हैं। पड़ोसी देश में हुए आम चुनाव में केंद्र और पंजाब प्रांत में सरकार बनाने वाली पीएमएल-एन ने अल्पसंख्यकों के लिए सीट आरक्षित की है। अरोरा ने कहा कि वह सिखों सहित सभी अल्पसंख्यकों से जुड़े मसले उठाएंगे।
पाक नेशनल असेंबली आज चुनेगी स्पीकर
पाकिस्तान नेशनल असेंबली सोमवार को अपने स्पीकर और डिप्टी स्पीकर को चुनेगी। पीएमएल-एन के दो वरिष्ठ नेताओं ने इन पदों के लिए नामांकन दाखिल किया है। मीडिया रिपोर्टो के अनुसार, नेशनल एसेंबली के सचिव ने पाकिस्तान मुस्लिम लीग-एन (पीएमएल-एन) के उम्मीदवार सरदार अयाज सादिक को स्पीकर पद के लिए और मुर्तजा जावेद अब्बासी को डिप्टी स्पीकर पद का उम्मीदवार बनाया गया है। सादिक नेशनल एसेंबली में एनए-122 लाहौर जबकि अब्बासी एनए-18 ऐबटाबाद सीट से नेशनल असेंबली के लिए चुने गए थे।
awa_Deva hin_Deva hne_Deva hin_Deva